ہمالی بلبل

ہمالی بلبل ایک ایسا پرندہ ہے جو برصغیر کے شمالی علاقہ جات میں پایا جاتا ہے۔ اِس کو سفید رخساری بلبل کے نام سے بھی جانا جاتا ہے۔ اگر اِس کو کم سِن عمر سے پالا جائے تو یہ انسانوں میں گھل مل جاتی ہے۔ اِس کی پہنچ برصغیر کے علاقہ جات خصوصاً افغانستان، بھوٹان، بھارت، نیپال، پاکستان اور تاجکستان میں ہے۔ یہ بحرین کا قومی پرندہ ہے۔

ظاہری شکل و پہچان

پنکھ، رنگ اور جسامت 
اِس بلبل کا سَر سیاہ ہوتا ہے لیکن اِس کے رخسار سفید ہوتے ہیں۔ یہی وجہ ہے کہ اِسے سفید رخساری بلبل بھی کہا جاتا ہے۔ اِس کے سَر پر کالا اور ہلکا بھُورا تاج ہوتا ہے اور چونچ سیاہ۔ اِس کی پُشت اور پَروں کے پنکھ بھُورے رنگ کے ہوتے ہیں جبکہ اِس کی پُونچھ اِس کے تاج کی مانند کالی اور ہلکی بھُوری ہوتی ہیں۔ اِس کا دھڑ سفید ہوتا ہے لیکن اِس کے دھڑ کا نِچلا حصّہ اور پُونچھ کا اندرونی حصّہ بسنتی ہوتا ہے۔ اِس کے پنجے سُرمئی ہوتے ہیں۔

نر اور مادہ بلبل ایک ہی طرح کے رنگوں کی ہوتی ہیں اِسلئے اِن میں تفريق کرنا آسان نہیں۔

وزن، لمبائی اور وُسعتِ پر 
ہمالی بلبل ایک چھوٹا پرندہ ہے اِسلئے اِس کی کُل لمبائی تقریباً 18 سینٹی میٹر کی ہوتی ہے۔ اِس کا وُسعتِ پر تقریباً 25.5 تا 28 سینٹی میٹر کا ہوتا ہے اور اِس کا 30 گرام کا اوسطی وزن ہوتا ہے۔

حوالہ جات 

پاکستان میں پرندے
شمالی بھارت کے پرندے
لال فہرست کی کم تشویشناک انواع
نیپال میں پرندے
ہمالیہ کے پرندے
Short description is different from Wikidata